बर’ राव हारिमुखौ बुहुमनि दरबाराव सिनायथि होनो थाखाय जों लाइमोनफोरा आथिखालाव दिजितेल मुगाजों गोरोबनो नांगोन आरो बेखौ बाहायनायाव जों लाइमोनफोरानो  गोख्रों राहा लानांगोन मानोना आथिखालाव लाइमोनफोरनि आखाइयाव बांसिन मबाइल फोन थायो । ससियेल मिडियानि जायगा FACEBOOK, WHATSAPP, TWITTER, INSTAGRAM बायदियाव  बर’ रावनि हांखोजोंनो साफ्रोमबो सुबुंफोरखौ लिरनो खावलायो बर’ थुनलाइ आफादनि गाहाइ नेहाथारि प्रसान्त बर’या ।  बर’ रावखौ दिजितेल महरै बाहायनो थाखाय आथिखालाव बर’ थुनलाइ आफादा Google Translate Keyboard आव थिसननाय खामानिखौ मावगासिनो दं जाय खामानि गेजेरजों GOOGLE आव मोनफ्रोमबो रावयानो हाबनानै थायो आरो बेखौ दुलाराय बुहुमनि सुबुंफोरा मिथिनो हायो ।  बेजों लोगोसेनो नैथि खामानि महरै Text to Speech खौ थुनलाइ आफादा  मावबाय थानाय बाथ्राखौबो फोरमायथियो जायनि गेजेरजों बर’ राव रायलायग्रा सुबुंफोरनि थाखाय बुजिनो हानाय बादियै  कम्प्यूटार एबा मेसिनफोरानो थोंजोंयै रोखायै फोरमायथिगोन होनना बुंथियो बर’ थुनलाइ आफादनि गाहाइ नेहाथारि प्रसान्त बर’या ।